ΚΑΝΟΝΙΣΜΟΣ (ΕΟΚ) αριθ. 1187/90 ΤΟΥ ΣΥΜΒΟΥΛΙΟΥ

της 7ης Μαΐου 1990

για την τροποποίηση του κανονισμού (ΕΟΚ) αριθ. 1357/80 περί καθιερώσεως καθεστώτος πριμοδοτήσεως για τη διατήρηση του πληθυσμού των θηλαζουσών αγελάδων

ΤΟ ΣΥΜΒΟΥΛΙΟ ΤΩΝ ΕΥΡΩΠΑ¨ΙΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

τη γνώμη της Οικονομικής και Κοινωνικής Επιτροπής (3),

Εκτιμώντας:

ότι, σύμφωνα με το άρθρο 2 του κανονισμού (ΕΟΚ) αριθ. 1357/80 (4), όπως τροποποιήθηκε τελευταία από τον κανονισμό (ΕΟΚ) αριθ. 573/89 (5), η πριμοδότηση στη διατήρηση του πληθυσμού των θηλαζουσών αγελάδων παρέχεται αποκλειστικά στη γαλακτοκομική παραγωγή που πωλείται στο αγρόκτημα 7

ότι οι μικροί παραγωγοί, προκειμένου να επιτύχουν ικανοποιητικό εισόδημα, διατηρούν στην εκμετάλλευσή τους ένα πληθυσμό γαλακτοπαραγωγών αγελάδων και ένα πληθυσμό θηλαζουσών αγελάδων 7 ότι δικαιολογείται, επομένως, να περιληφθούν εφεξής στο καθεστώς της πριμοδοτήσεως, περιορίζοντας συγχρόνως τον αριθμό των επιλέξιμων αγελάδων 7

ότι η παρουσία δύο διαφορετικών πληθυσμών στην ίδια εκμετάλλευση καθιστά δυσχερέστερο τον έλεγχο των επιλέξιμων αγελάδων 7 ότι είναι σκόπιμο, για να διευκολυνθούν οι έλεγχοι, να προβλεφθεί ότι οι θηλάζουσες αγελάδες φέρουν ατομικά αναγνωριστικά χαρακτηριστικά 7 ότι θα πρέπει, επιπλέον, να προβλεφθεί ότι θα εγκριθούν συμπληρωματικές λεπτομέρειες ελέγχου σύμφωνα με τη διαδικασία που προβλέπεται στο άρθρο 27 του κανονισμού (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του βοείου κρέατος (6),

όπως τροποποιήθηκε τελευταία από τον κανονισμό (ΕΟΚ) αριθ. 571/89 (7),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1357/80 τροποποιείται ως εξής:

1. Στο άρθρο 1, προστίθεται το ακόλουθο εδάφιο:

«Σύμφωνα με τη διαδικασία που προβλέπεται στο άρθρο 27 του κανονισμού (ΕΟΚ) αριθ. 805/68, μπορεί να επιτραπεί στα κράτη μέλη, για διοικητικούς λόγους, να

προβλέπουν ότι οι αιτήσεις αφορούν έναν ελάχιστο

αριθμό θηλαζουσών αγελάδων.»

2. Στο άρθρο 2 παράγραφος 2 πρώτο εδάφιο, οι λέξεις «. . . έχει χορηγηθεί η πριμοδότηση», αντικαθίστανται από τις λέξεις «. . . έχει ζητηθεί η πριμοδότηση.»

3. Παρεμβάλλεται το ακόλουθο άρθρο 2α:

«ιΑρθρο 2α

1. Κατά παρέκκλιση από το άρθρο 2, οι παραγωγοί γάλακτος των οποίων η ατομική πραγματική διαθέσιμη ποσότητα αναφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 (*), μετά από αφαίρεση των ποσοτήτων που αναστέλλονται βάσει του κανονισμού (ΕΟΚ) αριθ. 775/87 (**), είναι μικρότερη από ή ίση με 60 000 χιλιόγραμμα για τη δωδεκάμηνη περίοδο κατά την οποία έχει κατατεθεί η αίτηση πριμοδότησης, μπορούν να λαμβάνουν πριμοδότηση για το θηλάζοντα πληθυσμό. Στην περίπτωση αυτή, η πριμοδότηση περιορίζεται σε δέκα θηλάζουσες αγελάδες ανά εκμετάλλευση.

Το αν οι αγελάδες είναι θηλάζουσες ή γαλακτοπαραγωγής επαληθεύεται ειδικότερα βάσει της ποσότητας αναφοράς του δικαιούχου που αναφέρεται ανωτέρω και βάσει μιας μέσης γαλακτοκομικής απόδοσης που καθορίζεται με τη διαδικασία που προβλέπεται στο άρθρο 6.

2. Στις περιπτώσεις αυτές, προϋπόθεση για τη χορήγηση της πριμοδότησης είναι η ανάληψη υποχρέωσης από το δικαιούχο να διατηρήσει στην εκμετάλλευσή του, κατά τη διάρκεια ενός τουλάχιστον εξαμήνου από την ημέρα κατάθεσης της αίτησης, αριθμό θηλαζουσών αγελάδων ή εγκύων δαμάλεων τουλάχιστον ίσο με εκείνο για τον οποίο ζητήθηκε η πριμοδότηση. Επιπλέον, τα ζώα, για τα οποία ζητείται πριμοδότηση βάσει του παρόντος άρθρου, πρέπει να φέρουν ατομικά αναγνωριστικά χαρακτηριστικά τα οποία πρέπει να καταχωρούνται σε ειδικό μητρώο που τηρεί ο παραγωγός και να αναφέρονται στην αίτηση πριμοδότησης.

*(*) ΕΕ αριθ. L 148 της 28. 6. 1968, σ. 13.

(**) ΕΕ αριθ. L 78 της 20. 3. 1987, σ. 5.»

4. Στο άρθρο 5 παράγραφος 4, οι λέξεις «που αναφέρεται στο άρθρο 2 παράγραφος 2» αντικαθίστανται από τις λέξεις «που αναφέρεται στο άρθρο 2 παράγραφος 2 και στο άρθρο 2α παράγραφος 2.»

5. Στο άρθρο 5 παράγραφος 4, οι λέξεις «. . . ο κάτοχος της οποίας δεν διαθέτει προς εμπορία ούτε γάλα ούτε γαλακτοκομικά προϊόντα.» στο πρώτο εδάφιο και οι λέξεις «. . . της οποίας ο κάτοχος δεν διαθέτει προς εμπορία ούτε γάλα ούτε γαλακτοκομικά προϊόντα.» στο τρίτο εδάφιο, διαγράφονται.

6. Το άρθρο 6 αντικαθίσταται από το ακόλουθο κείμενο:

«ιΑρθρο 6

Καθορίζονται σύμφωνα με τη διαδικασία που προβλέπεται στο άρθρο 27 του κανονισμού (ΕΟΚ) αριθ. 805/68, ιδίως:

α) οι περίοδοι κατάθεσης των αιτήσεων για τη χορήγηση της πριμοδότησης 7

β)

οι διατάξεις όσον αφορά την πληρωμή των πριμοδοτήσεων 7

γ)

η μέση γαλακτοκομική απόδοση που αναφέρεται στο άρθρο 2α παράγραφος 1 7

δ)

οι λεπτομέρειες ελέγχου του αριθμού των θηλαζουσών αγελάδων που έχουν δηλωθεί και οι λεπτομέρειες της τήρησης της υποχρέωσης που αναφέρεται στα άρθρα 2 και 2α 7

ε)

οι λεπτομέρειες του συμπληρωματικού ελέγχου για την εφαρμογή των διατάξεων που αναφέρονται στο άρθρο 2α 7

στ)

οι εξαιρετικές περιστάσεις που επιτρέπουν την αποδέσμευση από την υποχρέωση που αναφέρεται στα άρθρα 2 και 2α 7

ζ)

οι λοιπές λεπτομέρειες εφαρμογής του παρόντος κανονισμού.»

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται στις αιτήσεις που κατατίθενται από τις 15 Ιουνίου 1990 και μετά.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 7 Μαΐου 1990.

Για το Συμβούλιο

Ο Πρόεδρος

G. COLLINS

(1) ΕΕ αριθ. C 49 της 28. 2. 1990, σ. 56.

(2) ΕΕ αριθ. C 96 της 17. 4. 1990.

(3) ΕΕ αριθ. C 112 της 7. 5. 1990, σ. 34.

(4) ΕΕ αριθ. L 140 της 5. 6. 1980, σ. 1.

(5) ΕΕ αριθ. L 63 της 7. 3. 1989, σ. 3.

(6) ΕΕ αριθ. L 148 της 28. 6. 1968, σ. 24.

(7) ΕΕ αριθ. L 61 της 4. 3. 1989, σ. 43.